Mitxun Chakraborti Qozog‘istonda tarixiy filmda suratga tushadi

Qozog‘istonning Chimkent shahriga tez orada Bollivud yulduzi Mitxun Chakraborti yetib keladi va bu yerda tarixiy hind filmida suratga tushadi, deya xabar bermoqda “Vestikavkaza.ru”.

“Aprelda bu yerda Chakraborti ishtirokida hind filmi tasvirga olinadi. Biz XVIII asrga xos ulkan qal’a quramiz. Sahna va film Chimkentda olingani haqida hamma joyda e’lon qilinadi”, — dedi Yevrosiyo kinofestivali direktori Mira Karsakpayeva.
Mitxun Chakraborti eng ko‘p daromad oluvchi hind aktyorlaridan biri bo‘lib, “Disko raqqosi”, “Uch mushketyor kabi” filmlari bilan dunyoga tanilgan. 350 dan ortiq filmlarda rol ijro etgan.